CELEX: 32020D1254
Language: fi
Date: 2020-09-07 00:00:00
Title: Neuvoston päätös (YUTP) 2020/1254, annettu 7 päivänä syyskuuta 2020, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta

8.9.2020   
               
               
                  FI
               
               
                  Euroopan unionin virallinen lehti
               
               
                  L 294/3
               
            
         NEUVOSTON PÄÄTÖS (YUTP) 2020/1254,
         annettu 7 päivänä syyskuuta 2020,
         Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 16 päivänä heinäkuuta 2012 päätöksen 2012/392/YUTP (1), jolla perustettiin Euroopan unionin YTPP-operaatio Nigeriin tukemaan Nigerin turvallisuusalan toimijoiden terrorismin ja järjestäytyneen rikollisuuden torjuntaan liittyvien valmiuksien rakentamista (EUCAP Sahel Niger).
                  
               
                     (2)
                  
                  
                     Neuvosto hyväksyi 18 päivänä syyskuuta 2018 päätöksen (YUTP) 2018/1247 (2), jolla EUCAP Sahel Nigeriä jatkettiin 30 päivään syyskuuta 2020.
                  
               
                     (3)
                  
                  
                     Neuvosto hyväksyi 22 päivänä toukokuuta 2019 päätöksen (YUTP) 2019/832 (3), jossa säädetään, että EUCAP Sahel Niger edistää YTPP-toimien alueellistamista Sahelissa, sanotun kuitenkaan vaikuttamatta sen perustoimeksiantoon Nigerissä.
                  
               
                     (4)
                  
                  
                     Poliittisten ja turvallisuusasioiden komitea sopi 28 päivänä toukokuuta ja 30 päivänä kesäkuuta 2020 EUCAP Sahel Nigerin strategisen uudelleenarvioinnin yhteydessä kyseisen operaation jatkamisesta 30 päivään syyskuuta 2022.
                  
               
                     (5)
                  
                  
                     Päätös 2012/392/YUTP olisi muutettava vastaavasti.
                  
               
                     (6)
                  
                  
                     EUCAP Sahel Niger toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa määrättyjen unionin ulkoisen toiminnan tavoitteiden saavuttamista,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2012/392/YUTP seuraavasti:
            
                        1)
                     
                     
                        Korvataan 3 artiklan 1 kohdan c ja d alakohta seuraavasti:
                        
                                    ”c)
                                 
                                 
                                    vahvistaa Nigerin turvallisuusjoukkojen rajaturvallisuutta ja laittoman muuttoliikkeen torjuntaa koskevia valmiuksia muuttoliikettä koskevien unionin tavoitteiden tukemiseksi;
                                 
                              
                                    d)
                                 
                                 
                                    helpottaa kansallista, alueellista ja kansainvälistä koordinointia terrorismin, järjestäytyneen rikollisuuden ja laittoman muuttoliikkeen torjunnassa sekä rajaturvallisuuden osalta.”
                                 
                              
                  
                        2)
                     
                     
                        Lisätään 13 artiklan 1 kohtaan alakohta seuraavasti:
                        ”EUCAP Sahel Nigeriin liittyviin menoihin tarkoitettu rahoitusohje 1 päivänä lokakuuta 2020 alkavalle ja 30 päivänä syyskuuta 2022 päättyvälle kaudelle on 73 758 441,09 euroa.”
                     
                  
                        3)
                     
                     
                        Korvataan 16 artiklan toinen virke seuraavasti:
                        ”Sitä sovelletaan 30 päivään syyskuuta 2022.”
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 7 päivänä syyskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Neuvoston päätös 2012/392/YUTP, annettu 16 päivänä heinäkuuta 2012, Euroopan unionin YTPP-operaatiosta Nigerissä (EUCAP Sahel Niger) (EUVL L 187, 17.7.2012, s. 48).
         
            (2)  Neuvoston päätös (YUTP) 2018/1247, annettu 18 päivänä syyskuuta 2018, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta (EUVL L 235, 19.9.2018, s. 7).
         
            (3)  Neuvoston päätös (YUTP) 2019/832, annettu 22 päivänä toukokuuta 2019, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta (EUVL L 137, 23.5.2019, s. 64).